8.A,B, od 27.4.-30.4.2020

Keďže do školy sa stále nevraciame, musíme pokračovať v novom učive.

Žiaci, ktorí doteraz neposlali vypracované úlohy, mali by to urobiť. Je to pre Vaše dobro.

Všetko, aj slovenský jazyk, aj literatúru mi pošlite na kontrolu.

**Slovenský jazyk**

**Čítajte, výklad.**

Žiaľ musíme pokračovať.

Doteraz ste si zopakovali hlavné vetné členy. Jednočlennú a dvojčlennú vetu.

Ideme na vedľajšie vetné členy. Rozvíjajú tie hlavné.

Moja obľúbená veta: **Mama varí.** Podmet: mama. Prísudok: varí. Holá veta.

Lenže človek sa nemôže dorozumievať len takýmito strohými vetami. Musíme ju rozviť, spresniť.

Veta: **Naša** mama varí **dobrý obed v kuchyni**. Toto je už veta rozvitá **vedľajšími vetnými členmi.**

**Píšte do zošitov:**

**PREDMET- Pt**

(str.86)

Predmet je vedľajší vetný člen, ktorý dopĺňa význam slovesa.

Moja mama pletie – čo? – sveter.

Moja mama pletie **sveter. Koho? Čo? Pletie – sveter- predmet.**

Na **predmet** sa pýtame **pádovými otázkami**, **okrem nominatívu. (**Povedali sme si, že v N je len podmet!)

Rozhodca vylúčil **hráča. Koho? Čo?** vylúčil? **Hráča- predmet v akuzatíve**

Dotkol sa **čela.** **Koho? Čoho?** sa dotkol? **Čela- predmet v genitíve**

Prihovoril sa **novinárom. Komu? Čomu**? sa prihovoril? **Novinárom – predmet v datíve**

Archeológ hovoril o **pyramídach. O kom? O čom?** hovoril? **O pyramídach – predmet v lokáli**

Starká obdarovala deti **sladkosťami**. (S)**Kým? (S)Čím?** obdarovala? **Sladkosťami – predmet v inštrumentáli**

Predmet sa najčastejšie vyjadruje:

* **podstatným menom** (Babka dnes uvarila **tekvicu.)**
* **zámenom** ( Ja som **jej** pomáhala)**.**

Vo vetách podčiarkni predmet.

Zvonku počujem hluk. Prilej ešte trochu mlieka. Dub odolával aj víchrom. Včera sme čítali o cestovateľoch. Rybu nechaj nasiaknuť marinádou.

**Literatúra**

**Literatúra**

**Louis Rennison: Denník Georgie Nicolsonovej,** (str.83-85) (8.B – hľadjte)

Prečítať text.

Urobiť písomný zápis: : Lit. druh:

Lit. forma:

Lit. žáner: denník

Postavy: hlavné:

vedľajšie:

Téma:

Hlavná myšlienka:

Prostredie:

Opíšte si zo str. 86 Budeme si pamätať

Nadpis:

**Vedecko- populárna literatúra**

**Matej Bel: Zvolenská stolica,** (str.87-88)

Prečítať text.

Urobiť písomný zápis: : Lit. druh:

Lit. forma:

Téma:

Opísať zo str. 89 Zistili ste.

**FYZIKA**

**Pohybová energia**

* Ak sa teleso pohybuje, má **pohybovú energiu**.
* Pohybujúce sa teleso je schopné vykonať prácu (pôsobením sily po dráhe premiestniť iné teleso).
* Pohybová energia je fyzikálna veličina, označuje sa **Ek**  *(k – kinetická)*, jej základnou jednotkou je **joule**.


Používajú sa aj odvodené jednotky, ako sú:

**kilojoul (kJ) = 1000 J**

**megajoul (MJ) = 1000000 J**

* Veľkosť Ek závisí od hmotnosti telesa a od jeho rýchlosti.
* Čím je hmotnosť a rýchlosť telesa väčšia, tým je väčšia jeho pohybová energia.

**Z dvoch telies s rovnakou hmotnosťou  má väčšiu pohybovú energiu Ek to, ktoré sa pohybuje rýchlejšie.**



**BIOLÓGIA**

Dokončiť projekt- **Mendelove zákony *dedičnosti*** a poslať mi ho na messenger.

**Pokyny ANJ pre 8.B na obdobie 27.4.-30.4.2020**

Milí žiaci, už vypracované cvičenia z pracovného zošita str. 42/cv. 1, 2, 3, str.43/ cv. 5, I can odfoťte, označte menom a priezviskom a pošlite na môj email: [radovankamihalik@gmail.com](mailto:radovankamihalik@gmail.com) **do 30.4.2020**

Zopakujte si slovnú zásobu 4A, B, C, D

**Pokyny TECH pre 8.A/8.B na obdobie 27.4.-7.5.202**

Milí žiaci, naposledy ste na vyučovacej hodine techniky prezentovali reklamu na svoj vlastný výrobok.

Ďalším krokom bude pre vás vypracovať vo projekt na tému: Technická dokumentácia (k vášmu výrobku).

Po vypracovaní projekt odfoťte, označte menom a priezviskom a pošlite na môj email: [radovankamihalik@gmail.com](mailto:radovankamihalik@gmail.com) **do 30.4.2020.** Ten ďalší týždeň budete mať od techniky pokoj ☺

DEJ 8.A;8.B –napísať poznámky 24.4.-30.4.2020

**Štúrovská generácia** – 3. fáza slovenského národného hnutia ( s.48-49)

Od 30. rokov 19. storočia ***ohniskom Slovenského národného hnutia sa stávalo Evanjelické lýceum v Bratislave.***

* Mladí študenti študovali dejiny a jazyky. Podporovali literárnu tvorbu v materinskom jazyku, nadväzovali spoluprácu so Slovanmi.
* Vynikal **Ľudovít Štúr** (\* 1815 v Uhrovci - † 1856 v Modre)
  + jeho stúpenci sa nazývali ***ŠTÚROVCI***
  + bol výborný študent, neskôr i učiteľ
* V tomto období v Uhorsku zosilnela **maďarizácia** - na čele ***Lajos Kossuth –*** princíp „jedna reč - jeden národ.
* Maďarská vrchnosť nedovolila Štúrovi prednášať na lýceu → protest žiakov → na jar 1844 odchod z Bratislavy do Levoče → sprevádzalo ich spievanie piesne **Nad Tatrou sa blýska – autor Janko Matuška.**
* **r. 1843 – Ľ. Štúr, J.M. Hurban a M. M. Hodža** sa dohodli na fare v Hlbokom o vytvorení nového spisovného jazyka na základe stredoslovenského nárečia.

**Ľudovít Štúr**

* **v roku 1845** vydal dielo, ktorým vysvetľuje potrebu nového jazyka – **Nárečie slovenské alebo potreba písania v tomto nárečí.**
* **Náuka reči slovenskej –** gramatické pravidlá slovenčiny
* **1844 –** štúrovci založili spolok **Tatrín –** podpora vzdelanosti a šírenie novej slovenčiny.
* **1845 Slovenské národné noviny –** vychádzali 2x v týždni, mali literárnu prílohu Orol Tatranský.
* **1847 –** poslanec do Uhorského snemu

**Štúrovci** podporovali vzdelanosť – zakladanie nedeľných škôl, kultúrnych a hospodárskych spolkov.

**Bernolákovci** súhlasili s používaním štúrovskej slovenčiny, Slováci používali 3 jazyky.

**1851-1852 – reforma slovenského jazyka – Martin Hattala.** Hattalova reforma zmenila Štúrom zavedený fonetický pravopis na **etymologický( s používaním Y)**

Tato forma slovenčiny sa s neskoršími úpravami používa dodnes.

**VIII.B - Geografia**

**27.4– Banskobystrický kraj**

Žiaci napíšte si nové poznámky do zošita a vypracujte úlohy.

**BANSKOBYSTRICKÝ KRAJ**

**Susedné štáty:** Maďarsko

**Susedné kraje:** Nitriansky, Trenčiansky, Žilinský, Prešovský, Košický

**Kultúrne a historické regióny kraja:** Hont, Tekov, Malohont, Gemer, Novohrad,

**Pohoria:** Poľana, Vtáčnik, Nízke Tatry, Štiavnické vrchy, Javorie, Slovenské rudohorie, Krupinská planina, Zvolenská kotlina, Horehronské podolie, Juhoslovenská kotlina

**Rieky:** Hron, Slatina, Ipeľ, Slaná, Rimava

**Vodné diela:** Môťová, Málinec, Ružiná, Teplý vrch

**Podnebie**- klimatická oblasť: teplá a mierne teplá klimatická oblasť

**Chránené územia:** NAPANT, NP Muránska planina, NP Veľká Fatra, NP Slovenský kras

**Mestá:** Banská Bystrica, Žiar nad Hronom, Žarnovica, Brezno, Detva, Zvolen, Banská Štiavnica, Krupina, Revúca, Lučenec, Poltár, Rimavská Sobota, Veľký Krtíš

**Poľnohospodárstvo:** pšenica, kukurica, hrozno**. Priemysel:** drevospracujúci – Smrečina v Banskej Bystrici, hutnický – Žiar nad Hronom, Železiarne Podbrezová, potravinársky (Tauris - Rimavská Sobota, Zvolen- Zvolenská mliekareň)

**Cestovného ruchu**: Banská Štiavnica, Zvolenský zámok, folklórny festival v Detve, Kremnica, Kremnické Bane- symbolický stred Európy, Šomoška – ojedinelý kamenný vodopád, pamätník SNP v Banskej Bystrici, kúpele: Brusno, Sliač, Dudince, Kováčová

1. **Podľa mapy na str.53 v učebnici vypíšte do zošita, ktoré povrchové celky (pohoria, rieky) tvoria hranice Banskobystrického kraja.**
2. **Napíš 3 mestá, ktoré majú banskú minulosť.**
3. **Zisti na internete alebo v učebnici, ktoré mesto Banskobystrického kraja je najmenším mestom na Slovensku v počte obyvateľov.**

CHÉMIA 8.A, 8.B TRIEDA

Dobrý deň, milí žiaci,

zasielam vám ďalšie zadania z chémie na budúci týždeň.

VÝZNAMNÉ KYSELINY 29.04.2020

Učebnica strana 60 až 62, urobiť si poznámky a naučiť sa. V poznámkach sa zamerať na:

aká je prvá pomoc pri poliatí kyselinou, ako sa pripravujú zriedené roztoky kyselín, použitie kyselín a ich vzorce – kyselina uhličitá, kyselina dusičná, kyselina sírová, kyselina chlorovodíková.

HYDROXIDY 30.04.2020

Učebnica strana 63 až 64, urobiť si poznámky a naučiť sa. V poznámkach sa zamerať:

čo je zásaditosť roztokov a ako ju vyjadrujeme, čo je pH veličina, čo sú hydroxidy a čo obsahujú, z čoho je zložený názov hydroxidu, rozklad hydroxidu vo vode.

Poznámky a vypracované odpovede aj z predchádzajúcich úloh mi postupne pošlite na moju mailovú adresu:

[jarmila.romanova@centrum.sk](mailto:jarmila.romanova@centrum.sk)

Prajem pekný deň.

**Pokyny pre žiakov 8. ročníka, 27.4. – 7.5.2020**

**INFORMATIKA**

Od dnešného dňa vám budem posielať úlohy z INF, ktoré budú vždy na dva týždne. Vypracovanie úlohy odfotíte mobilom a fotky mi pošlete na môj e-mail. Dúfam, že si dáte s vypracovaním zadania záležať, aby to bolo na úrovni ôsmakov. Tí, ktorí majú internet (stačí v mobile) mi vypracovanie zadania pošlite na môj e-mail: [marek.zubal43@gmail.com](mailto:marek.zubal43@gmail.com)

1. týždeň, Téma: Princípy fungovania internetu

Zadanie: vypracuj projekt o tom, ako funguje internet. Vyber si dva kľúčové pojmy o ktorých vypracuješ projekt. Kľúčové slová sú: internetová adresa, IP adresa, doména

Projekt vypracuj na papier, výkres, na počítači v ľubovoľnom programe. Svoj projekt odfoť a pošli mi do prílohy mailom. Nezabudni uviesť svoje meno.

1. týždeň, Téma: Elektronická pošta

**Úloha je jednoduchá: spoj sa aspoň s dvoma žiakmi, ktorí nemajú internet a pomôž im odoslať vypracovaný projekt na môj mail.**

NÁBOŽENSKÁ VÝCHOVA 8.A, 8.B

**HODNOTA A REBRÍČEK HODNÔT**

**Zapamätaj si :**

Hodnoty regulujú a usmerňujú správanie človeka. Správam sa teda podľa toho, čo v živote považujem za dôležité : hodnota je hnacím motorom celého ľudského správania.

Podľa Ježiša najdôležitejšie je milovať Pána Boha, celým svojim srdcom, celou svojou dušou a celou svojou mysľou, a milovať svojho blížneho ako seba samého.

Rebríček hodnôt pomáha, aby sme sa rozhodovali a konali múdro a aby sme vedeli žiť v súlade so svojimi hodnotami.

**ÚLOHA: Zostav si svoj rebríček hodnôt.**

**Napísať do zošitov zapamätaj si aj úlohu.**

VÝTVARNÁ VÝCHOVA 8.A, 8.B **na obdobie 27.4.-7.5.2020**

**TRADÍCIE A PODNETY REMESIEL**

**Návrh potlače na zásteru, ľudový kroj, šatku, čiapku...**

Milí žiaci, teraz budete mať zadania aj z výtvarnej výchovy. Zadanie bude na dva týždne.

Svoje práce mi môžete posielať na [magwosko@gmail.com](mailto:magwosko@gmail.com) ,práce si odkladajte a na konci

šk.roka ich odovzdáte. Ďakujem Magda.

**Hudobná výchova VIII.B**

**MUZIKÁL**

- je druh hudobno-zábavného divadla, v ktorom sa spieva, hrá, tancuje

- je spojením piesní, hudby, tanca a hovoreného slova

- vznikol v Amerike (USA) na začiatku 20. storočia

- námet čerpá zo súčasnosti, používajú sa v ňom moderné piesne a tance

- mnohé muzikály boli sfilmované

L.Bernstein: West side story

A.L.Webber: Ježiš Kristus Superstar

ABBA: Mamma mia

- napísať poznámky do zošitov

- pozrieť si muzikál

<https://www.youtube.com/watch?v=YhSKk-cvblc>

<https://www.youtube.com/watch?v=9TvEBnOFiR8>

MATEMATIKA

Milí žiaci,

na Facebooku bola vytvorená skupina, v ktorej spoločne riešime úlohy. Ich zadania máte uvedené nižšie pre tých, ktorí nie sú na Facebooku. Vyučovanie prebieha online v dňoch pondelok, utorok, streda a štvrtok počas tretej vyučovacej hodiny (9:50-10:35) a v piatok počas prvej vyučovacej hodiny (8:00-8:45). Prosím spachtošov, aby si privstali. Riešenia úloh mi posielajte ako doteraz alebo na email [ucitelka.svedlar@gmail.com](mailto:ucitelka.svedlar@gmail.com) Všetci žiaci, ktorí nepošlú riešenia úloh, odovzdajú zošity na kontrolu – predpokladaný termín je začiatok mája.

Zároveň Vás žiadam, aby ste vážne začali uvažovať nad sebahodnotením. Verím, že dokážete popísať svoje prednosti aj rezervy Vašej práce na hodinách matematiky.

Úloha 1: Vypočítajte obsah štvorca so stranou 4,5 cm.

Úloha 2: Vypočítajte obvod kosoštvorca, ak jeho strana je 7,6 dm a výška na túto stranu je 7 dm.


Úloha 3: Kosoštvorec má obvod 36 mm. Vypočítajte dĺžku jeho strany.

Úloha 4: Obvod rovnoramenného trojuholníka je 40 cm, dĺžka základne je 12 cm. Akú dĺžku majú jeho ramená?


Úloha 5: Kvetinový záhon tvaru štvorca má na svojich troch stranách vysadený živý plot dĺžky 21 m. Vypočítajte obsah plochy kvetinového záhonu.

Úloha 6: Zožeňte si meter a spočítajte obytnú plochu vášho domu. Prosím si aj náčrt.

Úloha 7:



Úloha 8:



**Telesná a športová výchova od 27. 4. – 7. 4. 2020**

Milé žiačky, aj v tomto období nezabúdajte na pohyb, aspoň 3- krát do týždňa urobte rozcvičku, ktorú sme robili na TSV a jednu vychádzku do prírody, kde môžete vyzbierať odpadky, ktoré nájdete nakoľko dňa 22.4.2020 bol DEŇ ZEME. Nezabudnite dodržiavať stanovené pokyny pri pohybe vonku.

S pozdravom Vaša učiteľka TSV Klamarčíková

**Podklady na samoštúdium z predmetu Telesná výchova na obdobie 27.04 – 07.05.2020**

Vzhľadom na aktuálnu situáciu Vám ako samoštúdium v čase voľna odporúčam pár rád, ktoré by ste individuálne mohli využiť na zvyšovanie svojej kondície :

1. prechádzky do prírody so striedaním rýchlosti chôdze na budovanie imunity
2. beh na krátke vzdialenosti
3. aerobic ( ranná rozcvička, cviky na mieste, dychové cvičenia )
4. bicyklovanie v prírode alebo obci
5. loptové hry ( nácvik prihrávok, vedenie lopty, akrobacia s loptou )
6. sledovanie obľúbených športových videí pomocou kanála YOUTUBE, alebo inštruktážne videá na [www.facebook.sk/marošmolnár](http://www.facebook.sk/marošmolnár) - kardio cvičenia

Zároveň Vás chcem ale poprosiť o ochranu zdravia a dodržiavanie hygieny pri športe častým umývaním rúk, nosenie ochranného rúška pri stretnutí s inými osobami, nezdržiavať sa v spoločnosti viacerých osôb a dodržiavaní hygienických zásad , ktoré vydala Vláda SR.

Ako spätnú väzbu z vašich aktivít ( fotky, krátke videá ) mi môžete zasielať na aplikáciu Messenger – Patrik Olejár